
Os ingredientes que Xesús dá 
para que a túa vida teña
[image: ]              sabor: 4º O LUME que converte 

1. MONICIÓN DE ENTRADA
Amigos e amigas: 
Estamos xa no cuarto domingo de coresma, preparándonos para a celebración da Semana Santa, a celebración da morte e resurrección do Señor. O domingo pasado pediamos a Xesús: Ti es a auga viva, dános de beber. E hoxe, lembrando o encontro de Xesús co cego de nacemento, ao que lle devolve a vista e a luz da fe, dicímoslle: Xesús, ti es a Luz, abre os nosos ollos á fe, enche a nosa vida da túa Luz.    
SACERDOTE: -No nome do Pai…  O Señor, que é a Luz do mundo, estea convosco. (Lembrando os domingos anteriores poderiamos colocar de ambientación os obxectos alusivos aos evanxeos: 1º domingo, un pan; do segundo unha Biblia, do 3º unha xerra, para este (o 4º) unha candea ou foco e no 5º poñeremos Vitaminas ou fonte con froita… Na misa con nenos poderíase entoar o canto de Fano e Quirós: Receita coresmal, https://youtu.be/p7PZ_saWUIE
 


2. SÚPLICAS DE PERDÓN 

Sacerdote: Antes de comezar esta celebración, achegámonos ao Señor, como o cego de nacemento, coa esperanza de que el nos perdoe. 
- Niño/a: Ti, Señor, que iluminas coa túa luz e coa túa Palabra as tebras do mundo. Señor, ten piedade de nós. 

-Pai/nai: Ti, Señor, que facer ver aos cegos e devolves a alegría da vida a quen a perda. Cristo, ten piedade de nós. 

-Catequista: Ti, Señor, que pola túa resurrección fixéchesnos pasar da morte á túa luz marabillosa. Señor, ten piedade de nós. 

Sacerdote: Que o Señor teña misericordia de nós, perdoe os nosos pecados, devólvanos a luz da súa graza e lévenos á vida eterna.
3. MONICIÓN ÁS LECTURAS
Hoxe, a Palabra de Deus chámanos, como ao cego do evanxeo, a levantarnos, a deixarnos curar a nosa cegueira e a camiñar como fillos da luz. Deus non se fixa nas aparencias, senón no corazón; e sabe que, moitas veces, non temos vida no noso interior. Hoxe, a súa Palabra chámanos a levantarnos, a deixar curar as nosas cegueiras, e a camiñar como fillos da luz. O profeta Ezequiel anuncia ao pobo xudeu, que desespera no desterro, o retorno á súa terra, que é como volver á vida. S. Paulo anuncia a vida nova de Xesús e todo o que ela significa.

PALABRA

I SAMUEL 16, 1b. 6-7. 10-13a: David é unxido rei de Israel.

SALMO 22:  R/. O Señor é o meu pastor, nada me falta.

EFESIOS 5, 8-14: Érguete de entre os mortos, e Cristo será a luz.

XOÁN 9, 1.6-9. 13-17. 34-38: Foi, lavouse, e volveu con vista. (forma breve)
	Narrador: Naquel tempo, ao pasar, viu Xesús un home cego de nacemento. Entón cuspiu na terra, fixo barro coa saliva, untoullo nos ollos ao cego, e díxolle: 
Xesús: -«Vai lavarte á piscina de Siloé (que significa Enviado)». 
Narrador: El foi, lavouse, e volveu con vista. E os veciños e os que antes adoitaban velo pedir esmola preguntaban: 
Veciños: -«Non é ese o que sentaba a pedir?». 
Narrador: Uns dicían: 
Veciños: -«O mesmo». 
Narrador: Outros dicían: 
Veciños: -«Non é el, pero paréceselle». 
Narrador: El respondía:
Cego: -«Son eu».
Narrador: Levaron ante os fariseos ao que fora cego. Era sábado o día que Xesús fixo barro e lle abriu os ollos. Tamén os fariseos lle preguntaban como adquirira a vista. El  contestoulles:
Cego: -«Púxome barro nos ollos, laveime e vexo».
Narrador: Algúns dos fariseos comentaban:
Fariseos: -«Este home non vén de Deus, porque non garda o sábado».
Narrador: Outros replicaban:
Fariseos: -«Como pode un pecador facer semellantes signos?». 
Narrador: E estaban divididos. E volveron preguntarlle ao cego:
 Fariseos: -«E ti, que dis do que che abriu os ollos?».
 Narrador: El contestou:
Cego: -«Que é un profeta».
Narrador: Replicáronlle:
Fariseos: -«Naciches completamente en pecado, e vasnos
dar leccións a nós?».
Narrador: E expulsárono. Oíu Xesús que expulsaran,  encontrouno e díxolle:
Xesús: -«Cres ti no Fillo do home?».
Narrador: El contestou:
Cego: -«E quen é, Señor, para que crea nel?».
Narrador: Xesús díxolle:
Xesús: -«Estás véndoo: o que che está falando, ese é».
Narrador: El díxolle: 
Cego: -«Creo, Señor». 
Narrador: E prostrouse ante el.  
Palabra do Señor. 
              Narrador- Xesús cego-fariseos)



4.- ORACIÓN DOS FIEIS (a elixir algunha delas).

Sacerdote: Porque non somos capaces de ver a realidade en toda a súa amplitude, acudimos a ti, Pai, dicindo: 

-Pon luz nos meus ollos, Señor. -Creo Señor, dános a túa luz.
1. Pola Igrexa para que acompañe aos que viven en situacións de escuridade e dor. Oremos. 

2. Polos mozos e adultos que se preparan para recibir o bautismo, a eucaristía ou a confirmación. Oremos. 

3. Polos invidentes, os que viven capacidades distintas e os enfermos. Oremos. 

4. Polos discapacitados, polos que se ocupan da promoción dos cegos, para que sempre prevaleza a dignidade da persoa. Oremos. 

5. Por todos os cristiáns, para que a Eucaristía sexa un xerador de luz, de conversión e de fe. Oremos. 

6. Por nós, para que sexamos testemuñas da luz e do amor de Deus. Oremos. 

7. Polas nosas comunidades, para que crezan as vocacións sacerdotais e relixiosas. Oremos. 

8. Por todos nós para que abramos o corazón aos que máis nos necesitan. Oremos.


      5. PROCESIÓN DE OFRENDAS

· LENTES OSCURAS: 

[image: http://2.bp.blogspot.com/-yaCNYvFWYTo/UEwNE7YD5lI/AAAAAAAAClg/gXAijpi2RcE/s1600/ciegonacimientopuzzle.jpg]Ti sabes, Xesús, que ás veces nos deixamos levar polas aparencias das cousas, non miramos o corazón das persoas, cégannos os rancores. Toca os nosos ollos e cúranos das nosas cataratas para que vexamos a vida con ollos de fe, con mirada divina.


-CANDEAS ACESAS: 

Ofrecémosche, Señor, estas candeas acendidas para que ti que sexas a nosa luz e a luz do teu Evanxeo ilumine sempre o noso camiño. 


-PAN E O VIÑO: 

Xunto co pan e o viño ofrecémosche as nosas vidas: vidas de  persoas sas, ou vidas cheas de dor e sufrimento. Ofrecémosche as nosas mans e corazón para axudar aos que sofren, e alegrar eses momentos de tristeza e soidade. 


FESTA DE SAN XOSÉ, 19 de marzo

GRAZAS, SAN XOSÉ

Gracias Xosé, por tu silencio.  Non dixeches nada, pero fixeches moito. As túas palabras non as recolleu ninguén, pero a túa pegada hoxe segue viva. 
Grazas Xosé, pola túa humildade. Non fixeches excesivo ruído. Non se che viu demasiado. Non quixeches ser protagonista. 
Grazas Xosé, pola túa alegría. A túa felicidade foi acompañar á Virxe. A túa alegría foi ver crecer a Xesús. A túa fe estivo sostida por Deus. 
Grazas Xosé, pola túa fe. Tiveches dúbidas, pero seguiches camiñando. Tiveches soños, e un anxo, neles falou. Tiveches momentos malos, pero o anxo consolouche. 
Grazas Xosé, pola túa misión. Fuches como un pai para Xesús. Fuches auténtico esposo da Virxe. Fuches traballador no teu taller. Fuches home de ben e de paz. 
Grazas Xosé, coida a todos os pais, guíalles, anímaos e coida tamén aos seminaristas, que crezan as vocacións sacerdotais..
























 

























Te lo pedimos con María, reina de las Misiones. Amén.


6. POSIBLE ORACIÓN DE ACCIÓN DE GRAZAS







[bookmark: _Hlk223434118]Xesús, toca os meus ollos cegos

Xesús, nesta coresma queremos poñernos en marcha, en camiño, buscando que Xesús cociñe a nosa vida coa receita da vida eterna. 
O lume e a calor transforman os alimentos dándolles un sabor agradable e apetecibles ao padal. 
Cantas veces tamén nós andamos faltos de luz e calor, estamos fríos e apagados, queremos madurar pero seguimos verdes e sen madurez.
 Hoxe achegámonos a ti como o cego Bartimeo, apagado, sen ánimo e afastado da vida de fillos teus polo pecado.
 Xesús, toca os meus ollos e o meu corazón, lava a miña vida para que poida ver, cociña a miña vida co Lume do teu Amor.
 Transforma a miña vida, Señor, e converte o meu corazón a ti. 
Xesús, como o cego do camiño, tócame no sacramento do Perdón, abre os meus ollos cegos polo pecado, convérteme coa túa luz e calor. Amén.























 

























Te lo pedimos con María, reina de las Misiones. Amén.

FELIZ DOMINGO
CUARTO DE CORESMA
2026

Deja que Jesus cocine tu vida

